Жалба, подадена на 24 март 2023 г. — Kneipp/EUIPO ― Patou (Joyful by nature)
(Дело T-157/23)
Език на жалбата: английски
Страни
Жалбоподател: Kneipp GmbH (Вюрцбург, Германия) (представител: M. Pejman, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Jean Patou (Париж, Франция)
Данни за производството пред EUIPO
Заявител на спорната марка: жалбоподателят пред Общия съд
Спорна марка: заявка за словна марка на Европейския съюз „Joyful by nature“ — заявка за регистрация № 18 159 946
Производство пред EUIPO: производство по възражение
Обжалвано решение: решение на втори апелативен състав на EUIPO от 19 януари 2023 г. по преписка R 532/2022-2
Искания
Жалбоподателят моли Общия съд:
да отмени обжалваното решение, тъй като с него се отхвърля жалбата на жалбоподателя срещу отхвърлянето на заявката за регистрация на марката за стоки и услуги от класове 3, 4, 35 и 44,
да осъди EUIPO да заплати съдебните разноски на жалбоподателя, включително разноските в производството по възражение.
Изложено основание
Нарушение на член 8, параграф 5 от Регламент (ЕС) 2017/1001 на Европейския парламент и на Съвета.
____________